《台城路 园中春日来游者，丽人甚多，偶拟此解》
清代·袁绶

园林风景疑蓬岛，莫辞长日闲伫。柳罩溪桥，花迷楼阁，谁在栏伫笑语。

嘻春好女。住影转斜廊，怯迟纤步。半响低怀，被人偷认靓妆去。

斜阳红挂树杪，怪游丝无力，难绾春住。屐印明量，衣香暗袭，多是系人情处。

新词漫赋。待说与姮娥，又防相妒。不放清光，照伊愁独诉。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。